Natasha Hadiza Akpoti ( amuru n'afọ 1979) bu onye okaiwu Naijiria, onye elekọta mmadụ ọchunta ego na onye ndoro-ndoro ochichi. Ọ zọrọ oche nke Etiti Kogi Sinetorịa Distrikti (SDP) n'okpuru Otu Igwe Mmadụ Onye Kwuo Uche ya n'afọ 2019. Ọ gbara aka na ntuliaka gọvanọ steeti Kogi nke mere na abalị 16 nke ọnwa Nọvemba 2019. Ọ bụ onye chọpụtara Builders Hub Impact Investment Program (BHIIP). Natasha, nwa nke abụọ n'ime ụmụ anọ, na otu nwa nwanyi nke nna Naijiria na nne onye Ukraine. Nne ya, Ludmila Kravchenk, bụ onye Ukraine si na Rakitna di na mpaghara Chernivtsi. Nna ya, Dr. Jimoh Abdul Akpoti, bu onye Obeiba-Ihima, dI na Kogi Steeti. Ọ nọrọ n'afọ ndị mbụ ya na Ihima, Okene Ọchịchị Ime Obodo Nna ya nwụnahụrụ ya n'afọ 1998 ya mere ezinaụlọ ahụ ji kwaga ebe ọzọ. Ọ gụrụ akwụkwọ na Mahadum Abuja bido na 2000 ruo 2004 wee gụchaa were bachelọ nke iwu pụta. Akpọrọ ya oku ka onye ọka iwu Naijiria na 2005 ka ọ gụsịrị akwụkwọ na Ụlọ Akwụkwọ Ọkàiwu Naijiria dị na Abuja.